open-index/open-wikipedia-markdown huggingface dataset:
ג'פרי הריגיאן

**ג'פרי ל. הריגיאן** (באנגלית: **Jeffrey L. Harrigian**) (נולד ב-4 באפריל 1962) הוא קצין בדימוס בדרגת גנרל בחיל האוויר של ארצות הברית. בתפקידו האחרון שירת כמפקד כוחות האוויר של ארצות הברית באירופה ובאפריקה.

## ביוגרפיה
הריגיאן גדל בפרבר של שיקגו. הוא למד באקדמיית חיל האוויר של ארצות הברית והתגייס לחיל האוויר ב-1985.

עבר קורס טיס בבסיס חיל האוויר ויליאמס שבאריזונה ושירת כמדריך טיסה על מטוסי A/AO-37 בטייסת התמיכה האווירית הטקטית ה-24 בבסיס חיל האוויר הווארד שבפנמה. עבר הסבה למטוסי F-15 איגל, שירת בטייסת הקרב הטקטית השמינית, בטייסת הקרב הטקטית הראשונה, בטייסת האימונים 325 ובטייסת הקרב 58. במהלך שירותו בטייסת השתתף במבצעי הפיקוח על אזור אסור לטיסה בעיראק. ביוני 1996 נפצע בפיגוע בחובאר שבערב הסעודית בו נהרגו 19 חיילים אמריקאים מהם 12 מעמיתיו לכנף.

הוא שימש מדריך טיסה, ראש ענף וקצין מבצעים בבית הספר למערכות נשק בבסיס נליס שבנבדה. במאי 2001 מונה לקצין מבצעים בטייסת הקרב 95. בשנים 2002–2004 פיקד על טייסת הקרב 43.

NATO Joint Force Command for the Atlantic למד במרכז ג'ורג' ס. מרשל ללימודי ביטחון בגרמיש-פרטנקירכן שבגרמניה ובאוגוסט 2005 מונה לראש מחלקת תרגילים במרכז הלוחמה של נאט"ו בסטוונגר שבנורווגיה. ביוני 2007 מונה לסגן מפקד כנף הקרב הראשונה בבסיס לנגלי בווירג'יניה. בינואר 2008 מונה למפקד כנף הקרב 49 בבסיס הולומן בניו מקסיקו, שקלטה בתקופתו את מטוסי ה-F-22 ראפטור. ביולי 2010 מונה לסגן קצין התכנון במפקדת כוחות ארצות הברית בעיראק. במהלך שירותו בתפקיד זה הועלה לדרגת בריגדיר גנרל. באוגוסט 2011 מונה לעוזר לסגן מפקד כוחות חיל האוויר בפיקוד מרכז וסגן מפקד כוח המשלוח האוויר התשיעי. בפברואר 2013 מונה לסגן קצין אג"ם בפיקוד מרכז, קודם לדרגת מייג'ור גנרל ובאפריל 2014 מונה לעוזר לסגן לענייני מבצעים של ראש מטה חיל האוויר. באפריל 2015 מונה לראש מנהלת שילוב מטוסי F-35 לייטנינג II בחיל האוויר.

ביולי 2016 קודם לדרגת לוטננט גנרל ומונה למפקד כוחות חיל האוויר בפיקוד מרכז של ארצות הברית. במסגרת תפקידו ניצח על המערכה האווירית להבסת ארגון המדינה האסלאמית בעיראק. שירת בתפקיד עד אוגוסט 2018. בתפקידו הבא מונה לסגן מפקד כוחות האוויר בפיקוד אירופה של ארצות הברית ובפיקוד אפריקה של ארצות הברית. באפריל 2019 מונה למפקד כוחות האוויר בפיקוד בדרגת גנרל. הוא כיהן בתפקיד עד ליוני 2022 כאשר הוחלף על ידי ג'יימס האקר.

במהלך שירותו צבר מעל 4,100 שעות טיסה על מטוסי F-15 איגל, F-22 ראפטור, A/OA-37 דרגונפליי, וכן הטיס כלי טיס בלתי מאוישים MQ-1 פרדטור.

הריגיאן בעל תואר ראשון במדעי המדינה מאקדמיית חיל האוויר של ארצות הברית, בעל תואר שני באווירונאוטיקה מאוניברסיטת האווירונאוטיקה אמברי-רידל בפלורידה, בוגר המכללה לפיקוד ומטה של צבא ארצות הברית, בוגר מכללת המלחמה של חיל האוויר, בוגר תוכנית מנהיגות של אוניברסיטת קרוליינה הצפונית בצ'אפל היל ובוגר קורסים מתקדמים של המטות המשולבים.

## קישורים חיצוניים

* ביוגרפיה באתר חיל האוויר של ארצות הברית

## הערות שוליים

קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת אמברי-ריידל
קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:מעוטרי לב הארגמן
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים שנולדו ב-1962
פסטיבל יערות מנשה

**פסטיבל יערות מנשה** הוא אירוע אמנותי רב משתתפים, המתקיים מדי שנה בחודשי האביב במרחב הביוספרי רמת מנשה. מדובר באחד מאירועי המוזיקה העצמאית הגדולים בישראל.

## היסטוריה
ראשיתו של הפסטיבל ביוזמה מקומית של תושבי מועצה אזורית מגידו, שבשנת 2009 החליטו לקיים אירוע תרבות אזורי ביער, אליו יוזמנו תושבי האזור, כמו גם אורחים מבחוץ. האירוע התקיים במשך יומיים, ובשנים שלאחר מכן הורחב לשלושה ימים. עם השנים גדל הפסטיבל בהתמדה, ונכון לשנת 2016 עוברים בו כ-10,000 איש מדי שנה. רוב אורחי הפסטיבל לנים בשטח, מה שמהווה את אחד מאתרי הקמפינג הגדולים בישראל.

בתשע השנים הראשונות לקיומו נערך הפסטיבל ביער הקיבוצים. החל מהפסטיבל ה-6 בשנת 2014, השדה הסמוך לפסטיבל כבר לא הספיק לחנית הרכבים הפרטיים - והוקם חניון סמוך לכביש, ממנו הוסעו המבקרים באוטובוסים ומיניבוסים ("שאטלים") לאתר הפסטיבל.ב-2018 - שנתו העשירית - הועבר מקום הפסטיבל מעט מזרחה, ליער מגידו, כך שהתאפשרה נגישות נוחה מכיוון צומת מגידו ללא צורך בהסעות. הדבר כנראה נבע מעיכובים ממושכים בשנה הקודמת, שגרם להמתנה בתורים של מעל שעה בכניסה לפסטיבל.

החל משנת 2021,הפסטיבל מותג מחדש בשם סנטרל פארק מגידו, ונמשך ארבעה לילות. 

## סגנונות אומנותיים
הפסטיבל מגדיר את עצמו כאירוע רב-תחומי, על אף שרוב המופעים בו הם של הרכבי מוזיקת אינדי (בדומה לפסטיבל אינדינגב הדומה לו). בפסטיבל מקפידים לשתף גם מופעי מחול, תיאטרון, קרקס, מופעי חוצות, שירה וסדנאות שונות.

החל משנת 2016 נוסדה מתוך הפסטיבל יוזמת "חיבורים במרחב", שמשלבת אמנות אדמה (אמנות מחומרים טבעיים בלבד) עם מפגש ודיאלוג רב-תרבותי.

## מופעים בולטים
*2009 - רמי פורטיס, גבע אלון, "החלטורה", לא דובים, יסמין גודר
*2010 - ערן צור, התקווה 6, דודו זכאי, להקת מחול ליאת דרור וניר בן גל
*2011 - ג'ירפות, רוקפור, קרולינה, עלמה זהר
*2012 - אסף אבידן, מרסדס בנד, תומר יוסף, סיסטם עאלי, סאן טיילור
*2013 - הדג נחש, הבילויים, אטליז, Tiny Fingers + Maria Kong
*2014 - שלמה גרוניך עם אבי ליבוביץ' והאורקסטרה שלו, TheAngelcy, הקולקטיב + שלומי שבן, תמר אפק, עמיר לב, מרסדס בנד + מופע הארנבות של ד"ר קספר, סאן טיילור
*2015 - אינפקציה, רד בנד, איפה הילד, פאנקנשטיין + פורטרט, גבע אלון, לוסיל קרו, גל דה פז
*2016 - יהודה עדר, התפוחים, תמר אייזנמן, היהודים, Big Vicious & נינט, A-WA, להקת מחול אורלי פורטל, סדריק ברנסייד (ארצות הברית), עומאר פרי (ג'מאייקה), צליל דנין
*2017 - אביתר בנאי, אורפנד לנד, אלון עדר, ורטיגו, יעל דקלבאום ואנסמבל תפילת האמהות, La Chiva Gantiva (בלגיה), Buttering Trio מארחים את אסתר רדא, Anna RF מארחים את ליאורה יצחק, עדי-קשת כהן
*2018 - אהוד בנאי (30 שנה ל"פליטים"), רמי פורטיס, טונה, להקת מחול פרסקו, "סולידריות" - מופע מיוחד לפסטיבל בהשתתפות סיסטם עאלי, שאנן סטריט, עלמה זהר, לונא אבו נסאר, לוסיל קרו, גל דה פז, לירון עמרם. בג'אם הרגאיי של מיכאל אבגיל התארחו בהפתעה אברהם טל ולהקת התקווה 6
*2019 - אסף אמדורסקי, עומר לוז, אביגיל קובארי, גיל בר הדס, פלורה, מירב הלינגר, אלה רונן, שי צברי, גל דה פז, ספיר וולך

## ראו גם
* אינדינגב

## קישורים חיצוניים
* 
* 
* 

## הערות שוליים

יערות מנשה
קטגוריה:רמות מנשה
ארמיית המשמר המשוריינת השלישית

**ארמיית המשמר המשוריינת השלישית** () הייתה ארמיית שריון של הצבא האדום אשר לחמה במלחמת העולם השנייה. הארמייה המשיכה לפעול לאחר המלחמה, עד שפורקה ב-1979.

## היסטוריה
הארמייה הוקמה במאי 1943 על בסיס הארמייה ה-57, וכמפקדה מונה פאבל ריבאלקו אשר המשיך לפקד עליה עד סוף המלחמה. במהלך יוני 1943 הארמייה הגיעה לתקן הנדרש (228 טנקים מדגם T-34 ו-147 טנקים מדגם T-70). באותה שנה הארמייה לחמה במהלך שחרור אוקראינה, וקרב דנייפר. בספטמבר 1944 לחמה הארמייה במבצע לבוב-סנדומייז', ולאחר מכן בקרב על שלזיה. באפריל 1945 היא לחמה במהלך הקרב על ברלין, ולאחר מכן השתתפה בכיבוש דרזדן ובקרב על פראג.

לאחר המלחמה נכללה הארמייה כחלק מכוחות ברית ורשה. היא הוצבה בגרמניה המזרחית כחלק מקבוצת הכוחות הסובייטים בגרמניה, וב-1953 השתתפה בדיכוי המרד המזרח-גרמני. ב-1969 הועברה הארמייה לאסיה ובסיסה היה בעיר אלמטי. היא פורקה בהמשך אותה שנה, ועל בסיס המטה שלה הוקם המחוז הצבאי מרכז אסיה.

## קישורים חיצוניים
* ארמיית המשמר המשוריינת השלישית 
* ארמיית המשמר המשוריינת השלישית 
* ארמיית המשמר המשוריינת השלישית 

3
3
3
ארמייה 3
דיוויזיית הפאנצר הראשונה (בונדסוור)

**דיוויזיית הפאנצר הראשונה** (בגרמנית: **1. Panzerdivision** או בקיצור **1. PzDiv**) היא דיוויזיית שריון של הבונדסוור הממוקמת באולדנבורג.

## היסטוריה
הדיוויזיה הוקמה ב-1 ביולי 1956 - יום כינונו הרשמי של הבונדסוור. זו הייתה לפיכך הדיוויזיה הראשונה של הצבא הגרמני החדש. באותה תקופה היא הייתה דיוויזיית חי"ר ונקראה **דיוויזיית הגרנדיר הראשונה**. ב-1959 שולבו בה כלים משוריינים והיא הוסבה להיות דיוויזיית פאנצרגרנדיר. היא הייתה הראשונה לקלוט טנקים מדגם לאופרד 1. ב-1981 היא עברה הסבה לדיוויזיית שריון מלאה, ושמה שונה ל**דיוויזיית הפאנצר הראשונה**. הדיוויזיה צוידה בטנקי לאופרד 2, וכללה גם גדוד ארטילריה וגדוד נ"מ. במהלך המלחמה הקרה היא נכללה במסגרת כוחות נאט"ו, והוצבה בקבוצת הארמיות הצפונית כחלק מהקורפוס הראשון. ב-1994, לאחר איחוד גרמניה מחדש, הועברה הדיוויזיה לסקסוניה התחתונה ושולבה בה יחידות שקודם היו חלק של דיוויזיית הפאנצר השלישית. ב-1995 היא נכללה במסגרת הקורפוס הראשון הגרמני-הולנדי, והיא חלק ממנו עד היום (נכון ל-2017). מפקדת הדיוויזיה נדדה מספר פעמים, וכיום היא נמצאת באולדנבורג. הדיוויזיה כוללת שלוש בריגדות, המהוות יחד 18,000 חיילים. מפקד הדיוויזיה הנוכחי הוא גנרל-מיור מרקוס לאודינטל.

חיילים מהדיוויזיה השתתפו במלחמות יוגוסלביה ובמלחמת אפגניסטן, וכיום מוצבים חיילים ממנה במשימות שמירת שלום ברחבי העולם. כמו כן חיילי הדיוויזיה השתתפו במספר פעולות סיוע בעקבות אסונות טבע. למשל השיטפונות בהמבורג ב-1962, השריפות בצפון גרמניה בשנות ה-70 והשיטפונות באירופה ב-2002. בשנת 2013 ביחידה שולבו חלק מיחידות של דיוויזיית הפאנצרגרנדיר ה-13 שפורקה. ב-2016 חגגו חיילי הדיוויזיה 60 לייסודה של היחידה, ובטקס נכח בין היתר ראש עיריית אולדנבורג.

## מבנה
* **חטיבת השריון קלה התשיעית** (Panzerlehrbrigade 9) - מינסטר
* **חטיבת השריון ה-21** (Panzerbrigade 21) - אוגוסטדורף
* **חטיבת ה[[פאנצרגרנדיר]] ה-41** (Panzergrenadierbrigade 41) - נויברנדנבורג
* **החטיבה הממוכנת ה-43** (43 Gemechaniseerde Brigade) - הוולטה
* **חטיבת הארטילריה ה-325** (Artillerielehrbataillon 325) - מינסטר
* **חטיבת הסיוע המבצעי הראשונה** (Unterstützungsbataillon Einsatz 1) - אולדנבורג
* **חטיבת ההנדסה הכבדה ה-901** (Schweres Pionierbataillon 901) - הוולברג
* פלוגת פיקוד וקשר של הדיוויזיה

## קישורים חיצוניים

* 
* דיוויזיית הפאנצר הראשונה באתר הבונדסוור 

קטגוריה:דיוויזיות הבונדסוור
1
משרד החוץ של אוקראינה

**משרד החוץ של אוקראינה** (באוקראינית: **Міністерство закордонних справ України**) הוא משרד ממשלתי באוקראינה האחראי לניהול המדיניות הממשלתית בתחום יחסי החוץ וקשריה עם מדינות זרות וארגונים בינלאומיים.

מאז ספטמבר 2024, שר החוץ הנוכחי הוא אנדרי סיביהה.

## שרי החוץ
בראש המשרד עומד שר, הכפוף ישירות לנשיא. נשיא אוקראינה הוא הממנה או מפטר אותו.

## ראו גם

*יחסי החוץ של אוקראינה
*יחסי אוקראינה–ישראל
*יחסי ברית המועצות–ישראל

## קישורים חיצוניים

*  

* «Iсторiя та традицiї зовнiшньополiтичної служби України» באתר משרד החוץ האוקראיני 

## הערות שוליים

אוקראינה
קטגוריה:משרדי ממשלת אוקראינה
עונת 1935/1936 בפוטבול ליג

**עונת 1935/1936** הייתה העונה ה-43 של הפוטבול ליג שהיא הייתה הליגה האנגלית הבכירה בכדורגל. העונה החלה ב-31 באוגוסט 1935 והסתיימה ב-2 במאי 1936. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. ברנטפורד ובולטון וונדררס היו הקבוצות שעלו מליגת משנה.  

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

סנדרלנד זכתה באליפות בפעם השישית בתולדות המועדון.   

בסוף העונה לליגת משנה ירדו אסטון וילה ובלקברן רוברס. קבוצות אלו היו היחידות מ"קבוצות המייסדות" שאף פעם לא ירדו לליגת משנה. במקומן לליגה הבכירה עלו מנצ'סטר יונייטד וצ'רלטון את'לטיק (בפעם הראשונה בתולדות המועדון).

## כדורגלנים מצטיינים
ויליאם ריצ'רדסון מווסט ברומיץ' אלביון כבש 39 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1935
קטגוריה:תחרויות כדורגל ב-1936
קטגוריה:עונות בפוטבול ליג
אנסטסיה היל

**אנסטסיה היל** (באנגלית: **Anastasia Hille**; נולדה ב-28 בנובמבר 1965) היא שחקנית קולנוע, טלוויזיה ותיאטרון אנגלייה.

## ביוגרפיה
היל נולדה בלונדון. היא למדה בבית הספר למשחק "Drama Centre London" וב-1995 זכתה בפרס איאן צ'ארלסון במקום השני (למקום הראשון הגיע טובי סטיבנס ולמקום השלישי הגיע ג'וד לאו). היא הייתה מועמדת פעמיים לפרס אוליבייה בקטגוריית שחקנית המשנה הטובה ביותר. ב-2011 הייתה מועמדת לפרס על הופעתה במחזה "אלוף הבונים" שהוצג בתיאטרון אלמיידה, וב-2013 על המחזה "The Effect" בתיאטרון הלאומי קוטסלו.

בטלוויזיה שיחקה היל בפרק "The Sweetest Thing" בסדרה "קוואנה QC" משנת 1995, בסדרה "משפט ועונש" (1997), גילמה את קרול לומברד בסרט "RKO 281" (מ-2000), השתתפה במיני-סדרה "משפחת קאזאלט" (2001), ובסרט "Three Act Tragedy", בסדרה "פוארו" לפי ספר של אגאתה כריסטי (2012). ב-2012 הייתה היל מועמדת לפרס באפט"א לטלוויזיה לשחקנית המשנה הטובה ביותר על הופעתה במיני-סדרה "הפחד".

בקולנוע הופיעה בסרטים "התהום" (2001), "The Abandoned" (מ-2006) וב"שלגייה והצייד" (2012).

## תפקידים בתיאטרון

## פילמוגרפיה
### טלוויזיה

### קולנוע

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1965
קטגוריה:בריטים שנולדו ב-1965
ביירון ליכטנברג

[שמאל|ממוזער|250px|[סטיבן הוקינג, במצב של חוסר משקל, בתוך מטוס בואינג 727 שנע במסלול פרבולי מיוחד. מימינו פיטר דיאמנדיס ומשמאלו בירון ליכטנברג.]]
**ביירון קורט ליכטנברג** (באנגלית: **Byron Kurt Lichtenberg**; נולד ב-19 בפברואר 1948) הוא מהנדס וטייס קרב אמריקאי. ליכטנברג הוא דוקטור למדעים (.Sc. D). ליכטנברג השתתף בשתי משימות מעבורות החלל של NASA כמומחה מטען. בשנת 1983, הוא ואולף מרבולד היו הראשונים שטסו לחלל לא כטייסי חלל במשימה STS-9. בשנת 1992 השתתף ליכטנברג במשימה STS-45.

## ילדות והשכלה
ליכטנברג נולד ב-19 בפברואר 1948 בעיירה סטראודסברג שבפנסילבניה, ארצות הברית. בשנת 1969, סיים ליכטנברג את לימודיו באוניברסיטת בראון שם השיג את התואר בוגר אוניברסיטה בהנדסת אווירונאוטיקה.

לאחר סיום הלימודים ליכטנברג התגייס לחיל האוויר של ארצות הברית וסיים קורס טיס. הבמהלך שירותו ליכטנברג הטיס את המקדונל דאגלס F-4 פנטום, הF-100 סופר סייבר וה-A-10 ת'נדרבולט II. ליכטנברג הטיס 238 משימות קרביות במהלך מלחמת וייטנאם ובזכותם קיבל את צלב התעופה המצוינת פעמיים, את מדליית האוויר 10 פעמים ועוד מספר עיטורים. לאחר שחרורו מהצבא בשנת 1973 שירת ליכטנברג כטייס בחברת התעופה סאות'ווסט איירליינס.

לאחר מכן, בשנת 1975 השיג ליכטנברג את התואר מוסמך אוניברסיטה בהנדסת מכונות מהמכון הטכנולוגי של מסצ'וסטס. בשנת 1979 השיג ליכטנברג את התואר דוקטור להנדסה ביו-רפואית גם כן מהמכון הטכנולוגי של מסצ'וסטס. בנוסף, לליכטנברג יש גם תואר דוקטור לשם כבוד מוסטמינסטר קולג' שבפנסילבניה.

ליכטנברג נשוי עם חמישה ילדים, מתוכם שתי בנות מאומצות.

## קריירה מדעית
משנת 1978 ו-1984 ליכטנברג היה חוקר מטעם המכון הטכנולוגי של מסצ'וסטס שהיה אחראי על הניסויים בספייסלאב 1, D-1, SLS-1 ו-SLS-2.

ליכטנברג הוא המקים של מערכות מטען בע"מ, חברה שסיפקה חומרה וציוד בשביל מספר ניסויים שנערכו במעבורות חלל ותחנת החלל הבינלאומית. החברה הייתה הגורם המסחרי הראשון שערך ניסויים על תחנת החלל מיר, כאשר ערכו בה ניסויים של גדילת קריסטלי חלבון בשנות התשעים של המאה ה-20. כעת הוא הנשיא של חברת כוח כבידה אפסי.

## כטייס חלל

ליכטנברג היא טייס החלל הראשון ששימש כמומחה מטען. המשימה הראשונה בה השתתף כטייס חלל מטעם המכון הטכנולוגי של מסצ'וסטס הייתה משימה STS-9 שנערכה בשנת 1983. במשימה, שארכה עשרה ימים, הצליחו טייסי החלל לבצע 72 ניסויים מדעיים בתחומי האסטרונומיה, פיזיקה אטמוספירית ופיזיקת פלזמה שעליהם פיקחו מומחי המטען, ליכטנברג ואולף מרבולד. המשימה הראתה שאפשר לערוך מחקר מתקדם בחלל בעזרת ספייסלאב.

משימת מעבורת החלל השנייה בה השתתף ליכטנברג הייתה משימה STS-45 שנערכה בשנת 1992. במשימה הזו, כמו במשימה הקודמת, שימש ליכטנברג מומחה מטען, הפעם ביחד עם ד"ר דירק פרימאוט מבלגיה. במשימה, שארכה 9 ימים, נערכו 12 ניסויים בתחומי כימיה אטמוספירית, קרינה סולרית, פיזיקת פלזמה ואסטרונומיה בתחום העל-סגול.

## פרסים
פרסים בהם זכה ליכטנברג:
*מדליית נאס"א לטיסה בחלל (ליכטנברג זכה במדליה פעמיים)
*הדיפלומה על שם קומארוב
*צלב התעופה המצוינת (ליכטנברג זכה בצלב פעמיים)
*מדליית האוויר (ליכטנברג זכה במדליה זו 10 פעמים)

## קישורים חיצוניים

* 
* בירון ליכטנברג באתר spacefacts 

קטגוריה:אסטרונאוטים אמריקאים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:טייסי חיל האוויר של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:בוגרי אוניברסיטת בראון
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאים שנולדו ב-1948
רנו Type EK

**רנו Type EK ** היא מכונית סלון מהודרת, דו מושבית, אשר יוצרה על ידי חברת רנו הצרפתית בין השנים 1913–1917.

בנוסף לדגם הסלון, דגמי הרנו Type EK נבנו בתצורות קופה וקבריולה.

## גלריה

קובץ:1914 Renault E K pic2.JPG| 1914
קובץ:1914 Renault E K pic1.JPG| 1914
קובץ:Renault - EK - 1914 (M.A.R.C.).jpg|ממוזער|290px|1925


## קישורים חיצוניים

* רנו Type EK - תמונות 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
EK
קטגוריה:דגמי מכוניות שהושקו ב-1913
קטגוריה:מכוניות צרפתיות
רנו Type AX

**רנו Type AX** (בצרפתית: **Renault Type AX**) היא מכונית משפחתית, דו מושבית, מהודרת, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1908–1913.

בנוסף לדגם הסלון, דגמי "רנו Type EI" נבנו בתצורות: קופה, קבריולה, לנדולט (Landaulet - הגג נפתח בחלקו) וואן.
דגם הרנו Type AX היה פופולרי בפריז, לונדון וקהיר בקרב נהגי המוניות.
בדגם הורכבו בלמי תוף.

## תמונות

Renault AX 3-Seater 1909.jpg| רנו Type AX, שנת 1909
1908 Renault AX roadster (6102259599).jpg| רנו Type AX, קבריולט, שנת 1908 - מבט לתא הנהג
Renault Type AX Torpedo 1909.JPG| רנו Type AX, טורפדו, שנת 1909
1910 Renault AX, 2 cylinders, 1060 cm3, 6cv pic1.JPG| רנו Type AX, שנת 1910
AX 1909.JPG| רנו Type EK, שנת 1909
Renault Type AX 001.jpg| רנו Type AX
Renault Type AX Phaeton 1909 blau.JPG| רנו Type AX שנת 1909
Renault Type AX Phaeton mit Notsitz 1909.JPG| רנו Type AX שנת 1909


## קישורים חיצוניים

## הערות שוליים

קטגוריה:מכוניות מיקרו
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
קטגוריה:מכוניות קופה
AX
קטגוריה:דגמי מכוניות שהושקו ב-1908
קטגוריה:מכוניות צרפתיות
זורו (פירושונים)

**זורו** (**Zorro**, הגייה מדויקת בספרדית: סורו) היא מילה בספרדית שפירושה שועל.
לידסיכתיס

**לידסיכתיס** (שם מדעי: *Leedsichthys*) הוא סוג דג ענק נכחד השייך לקבוצת תמים-גרמיים שבמחלקת מקריני סנפיר, שחיה באוקיינוסים של תקופת היורה ונכחדה בעידן המזוזואיקון. המין היחיד המוכר מסוג זה, *L. problematicus*, הוא דג גרם הגדול ביותר הידוע למדע, עם אורך משוער של עד  ומשקל של 22–30 טונות. ייתכן שהוא גם גדול הדגים שחיו מעולם, אך המגלודון מגיע לגודל רב יותר, ע"פ כמה מדענים.

המאובנים של דג זה אינם מלאים, ולכן לא ניתן לדעת את אורכו המדויק. האפיתט problematicus (בעייתי) מצביע על הקושי לזהות את שברי המאובנים. הדג נקרא על שמו של אלפרד ניקולסון לידס, שגילה אותו לפני 1886 ליד פטרבורו שבאנגליה.

הוא סינן מיני פלנקטון מהמים באמצעות מערכת זיז הזים  המצויה בקשתות הזימים  שמסננת את הפנקטון בעזרת לוחות עצם עדינות.

## קישורים חיצוניים


* For more on the Star Pit dig of 2002-2003 look here and also here where the dig was featured in  the BBC-Open University series Fossil Detectives.
* Darren Naish, Article on Leedsichthys
* Profile of ''Leedsichthys problematicus'' from the BBC series Sea Monsters
* "Biggest Fish Ever Found" Unearthed in U.K. National Geographic News. Published October 1, 2003
* Article on the latest discovery of a ''Leedsichthys problematicus'' fossil, estimated 22 meters long
* Article on ''Leedsichthys'' from BBC news


קטגוריה:בעלי חיים שתוארו ב-1889
קטגוריה:טקסונים שתוארו בידי ארתור סמית' וודוורד
קטגוריה:פכיקורמאים
קטגוריה:בעלי חיים שחיו ביורה באירופה
קטגוריה:מאובני טקסונים שתוארו ב-1889
פונקציית הניקוד

בסטטיסטיקה, **פונקציית הניקוד** () של פרמטר \theta היא הגרדיאנט של לוג פונקציית הנראות \mathcal{L}(\theta; X) בכיוון של הפרמטר. הפונקציה מציינת עד כמה רגישה פונקציית הנראות לשינויים ב-\theta.

פונקציית הנראות ממלאת תפקיד חשוב במספר היבטים של הסקה סטטיסטית, כגון:
* מציאת סטטיסטי מבחן  בעל עוצמה מקסימלית מקומית
* הערכת גודל השגיאה של אומד נראות מקסימלית
* מציאת רווחי סמך
* הוכחה של חסם קרמר–ראו

פונקציית הניקוד ממלאת גם תפקיד חשוב בסטטיסטיקה חישובית , שכן היא יכולה לקחת חלק בחישוב של אומדי נראות מקסימלית.

## הגדרה
הערך של פונקציית הניקוד (או בקיצור: "הניקוד") הוא הגרדיאנט (וקטור של נגזרות חלקיות), בהתייחס לפרמטר מסוים \theta, של הלוגריתם (בדרך כלל הלוגריתם הטבעי) של פונקציית הנראות. אם התצפית היא X והנראות שלה היא \mathcal{L}(\theta; X), אז הניקוד V ניתן לחישוב לפי כלל השרשרת באופן הבא:

:V \equiv V(\theta, X)=\frac{\partial}{\partial\theta} \log \mathcal{L}(\theta;X)=\frac{1}{\mathcal{L}(\theta;X)} \frac{\partial \mathcal{L}(\theta;X)}{\partial\theta}

לכן הניקוד V מציין את הרגישות של \mathcal{L}(\theta; X) (הנגזרת כשהיא מנורמלת על ידי ערך הפונקציה). V היא פונקציה גם של התצפית X אך גם של הפרמטר \theta, לכן זהו לא סטטיסטי. אף על פי כן ניתן להשתמש בו ביישומים מסוימים, על ידי חישוב ערך הפונקציה עבור ערך \theta ספציפי (כמו ערך ה-\theta של השערת האפס, או אומד הנראות המקסימלית של \theta), והתוצאות של חישובים אלו הן סטטיסטים.

## תכונות
### תוחלת
תחת תנאי רגולריות מסוימים, התוחלת של פונקציית הניקוד V בהתייחס לתצפית x, בהינתן הפרמטר האמיתי \theta, כלומר \mathbb{E}(V\mid\theta), שווה ל-0. על מנת לראות זאת נכתוב מחדש את פונקציית הנראות \mathcal{L} כפונקציית צפיפות: \mathcal{L}(\theta; x) = f(x; \theta), ואז:

:\begin{align}
\mathbb{E}(V\mid\theta) & =\int_{-\infty}^{+\infty} \frac{\partial}{\partial\theta} (\log \mathcal{L}(\theta;X)) f(x; \theta) \,dx \\
& =\int_{-\infty}^{+\infty} \frac{\partial}{\partial\theta} (\log f(\theta;X)) f(x; \theta) \, dx \\
& =\int_{-\infty}^{+\infty} \left(\frac{1}{f(x; \theta)}\cdot\frac{\partial f(x; \theta)}{\partial \theta}\right) f(x; \theta)\, dx \\
& =\int_{-\infty}^{+\infty} \frac{\partial f(x; \theta)}{\partial \theta} \, dx
\end{align}

אם תנאי גזירות מסוימים מתקיימים, אינטגרל זה שווה:

:\frac{\partial}{\partial\theta} \int_{-\infty}^{+\infty} f(x; \theta) \, dx= \frac{\partial}{\partial\theta}1 = 0

מכיוון שהתוחלת של פונקציית הניקוד היא 0 כאמור לעיל, אם נדגום פעם אחר פעם מהתפלגות מסוימת, ובכל פעם נחשב את הניקוד, אז ממוצע ערכי הניקוד ישאף ל-0 כשמספר הדגימות ישאף לאינסוף.

### שונות

השונות של פונקציית הניקוד ידועה בשם האינפורמציה של פישר, ומסומנת \mathcal{I}(\theta). מכיוון שהתוחלת של פונקציית הניקוד היא 0, ניתן לנסח את השונות בצורה הבאה:

:
\mathcal{I}(\theta)
=
\mathbb{E}
\left\{\left.
 \left[
 \frac{\partial}{\partial\theta} \log \mathcal{L}(\theta;X)
 \right]^2
\right|\theta\right\}
=
\mathbb{E}
\left\{\left.
 \left[
 \frac{\frac{\partial}{\partial\theta} \mathcal{L}(\theta;X)}{\mathcal{L}(\theta;X)}
 \right]^2
\right|\theta\right\}


האינפורמציה של פישר כפי שהוגדרה לעיל, איננה פונקציה של תצפית מסוימת, אלא רק של הפרמטר \theta, שכן המשתנה המקרי X מתקזז בנוסחה. מושג זה של אינפורמציה שימושי כשמבצעים השוואה בין שתי שיטות תצפית מתהליך סטוכסטי כלשהו.

## קישורים חיצוניים
* 

קטגוריה:סטטיסטיקה
פיקוד כוחות ארצות הברית ביפן

**פיקוד כוחות ארצות הברית ביפן** (באנגלית: **United States Forces Japan** ובקיצור **USFJ**) הוא פיקוד משולב של הזרועות השונות בכוחות המזוינים של ארצות הברית המשתייך לפיקוד האוקיינוס השקט. משימת הפיקוד היא היערכות להגנה על יפן ומילוי משימות נוספות בהוראת פיקוד האוקיינוס השקט.

מפקד הפיקוד הוא קצין בדרגת לוטננט גנרל המשמש גם מפקד חיל האוויר החמישי של ארצות הברית. מפקדת הפיקוד ממוקמת בבסיס חיל האוויר יוקוטה, כ-28 מיל צפונית-מערבית לטוקיו.

## היסטוריה
הפיקוד הוקם ב-1 ביולי 1957 ומפקדתו התמקמה בבסיס האוויר פוצ'ו במטרופולין טוקיו. משימת הפיקוד הוסדרה בעקבות הסכם שיתוף הפעולה הביטחוני בין ארצות הברית ליפן שנחתם ב-19 בינואר 1960, וההסכם הסדרת מעמד הכוחות האמריקאיים ביפן שנחתם באותו ביום, בהתאם להסכמים אלו נקבע כי באחריות מפקד הפיקוד לתכנן תוכניות להגנה על יפן ובשעת הצורך יפעיל את הכוחות האמריקאיים למימוש תוכניות אלו. 

במהלך שנות השישים והשבעים הועברו בסיסים רבים של הכוחות האמריקאיים ליפן, כמו כן התמודדה ארצות הברית עם מחאה בקרב חלקים מהציבור היפני על המשך נוכחותה הצבאית במדינה. 

ב-1972 בוצעו שינויים בהסכם עם יפן, כולל החזרת השליטה באוקינאווה ליפן. שינויים אלו הביאו להגדלת אזור האחריות של הפיקוד. ב-1974 עבר מטה הפיקוד למשכנו הנוכחי בבסיס חיל האוויר יוקוטה.

## ארגון ויחידות
בפיקוד משרתים כ-52,000 חיילים, 8,000 אזרחים המועסקים על ידי מחלקת ההגנה של ארצות הברית וכן 25,000 עובדים יפנים. הכוחות פרוסים ב-85 מתקנים ברחבי יפן. 

יחידות הפיקוד המרכזיות:
*צבא ארצות הברית – מפקדת כוחות צבא ארצות הברית ביפן ושלוחת הקורפוס הראשון
*חיל האוויר של ארצות הברית – חיל האוויר החמישי של ארצות הברית 
*צי ארצות הברית – מפקדת כוחות הצי ביפן ויחידות מהצי השביעי של ארצות הברית
*חיל הנחתים של ארצות הברית – כוח המשלוח השלישי של חיל הנחתים ויחידת המתקנים של חיל הנחתים באזור האוקיינוס השקט

## קישורים חיצוניים

* 

* אתר כוחות ארצות הברית ביפן

קטגוריה:יפן: צבא וביטחון
קטגוריה:הכוחות המזוינים של ארצות הברית
קטגוריה:יחסי ארצות הברית – יפן
קטגוריה:הכוחות המזוינים של ארצות הברית ביפן
קטגוריה:פיקוד האינדו-פסיפי של ארצות הברית
רנו Type EU

ממוזער|290px|רנו Type EU, שנת 1920 
ממוזער|290px|רנו Type EU, שנת 1916
**רנו Type EU** (בצרפתית: **Renault Type EU**) היא מכונית סלון מהודרת, דו מושבית, מסוג טורפדו מתוצרת יצרנית הרכב הצרפתית רנו אשר יוצרה בין השנים 1917–1921. 

בנוסף לדגם הסלון, דגמי ה"רנו Type EU" נבנו בתצורות: לנדולט (Landaulet - הגג נפתח בחלקו), וקבריולה.

## תמונות

1919 Renault Torpedo EU, 4 cylinder, 12hp, 2815cm3, 65kmh, photo 2.JPG | רנו Type EU, טורפדו, שנת 1919 
Renault Type EU Torpedo grüngelb.JPG| רנו Type EU
1919 Renault Torpedo EU, 4 cylinder, 12hp, 2815cm3, 65kmh, photo 3.JPG| רנו Type EU, שנת 1919
Renault Type EU Torpedo rot.JPG| רנו Type EU
1916 Renault EU, four cylinder, 15hp, four seater tourer at the Musée Automobile de Vendée pic-3.JPG| רנו Type EU שנת 1916


## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
EU
קטגוריה:דגמי מכוניות שהושקו ב-1917
קטגוריה:מכוניות צרפתיות
מעשה בשני גורו

"**למה כן ולמה לא או מַעשֶׂה בִּשנֵי גורו**" הוא שיר מאת אברהם שלונסקי.

השיר נכלל בספר השירים אני וטלי בארץ הלמה, בהוצאת ספרית פועלים, 1974 (שיצא במהדורה מחודשת ומקוצרת ב-2003 עם איוריו של דני קרמן), ואחר כך, ב-2012, בספר כן-גוּרוּ ולא-גוּרוּ, מלווה באיוריו של אביאל בסיל.

השיר הוא סיפור משעשע, קצבי ומחורז בווירטואוזיות. מורכב משורות קצרות בחריזה. הצליל של המילה "לא" מופיע הרבה בשיר גם במילים אחרות: הבדלו, לסבלו, כהרגלו.

השיר מספר על כן-גורו, הגור הנחמד והצייתן, שאומר תמיד "כן", ועל לא-גורו, הגור השני, המרדן, שמתנהג באופן בלתי נסבל ואומר תמיד "לא". בני המשפחה מסבירים ללא-גורו שהעולם מחבב את אומרי ה"כן", ולא-גורו משתכנע ומסכים.

## קטעים מהשיר

## קישורים חיצוניים
* 
* השיר ודפי עבודה עליו לתלמידים, החל מעמוד 57, באתר כותר
* כן-גורו ולא-גורו, באתר דףדף
* דר' רותי קלמן, כן-גורו ולא-גורו וגם נקודה למחשבה, באתר הספרייה העירונית דימונה

## הערות שוליים

קטגוריה:שירי ילדים
קטגוריה:שירים בעברית
קטגוריה:שירי שנות ה-1970
קטגוריה:ספריית פועלים: ספרי ילדים
קטגוריה:שירים על בעלי חיים
קטגוריה:קנגוריים בתרבות
פאבל פונדלין

**פאבל גריגורוביץ' פונדלין** (; 4 במרץ 1893 - 25 באוגוסט 1950) היה גנרל מיור בצבא האדום אשר פיקד על הארמייה ה-12 במהלך מלחמת העולם השנייה. נפל בשבי הגרמני, וכשחזר לאחר המלחמה לברית המועצות הוצא להורג.

## ביוגרפיה
### תחילת דרכו
פונדלין נולד ב-4 במרץ 1893 בכפר במחוז איוואנובו שבאימפריה הרוסית, כבן הרביעי במשפחת איכרים בת שבעה ילדים. מבין כל משפחתו הוא היה היחיד שקיבל חינוך, וגם בהמשך חייו הוא נודע כאדם משכיל מאוד. ב-1914 התגייס לצבא האימפריה הרוסית, ועד 1915 למד בבית ספר צבאי במוסקבה. הוא לחם במלחמת העולם הראשונה בחזית המזרחית, וב-1918 התגייס לצבא האדום. הוא לחם במהלך מלחמת האזרחים ברוסיה כנגד הצבא הלבן וכנגד כוחותיו של נסטור מאכנו. במהלך המלחמה הוא נפצע, מונה למפקד גדוד ולאחר מכן למפקד בריגדה. ב-1920 הוא לחם במלחמה הפולנית-סובייטית, ועל חלקו בה עוטר בשני עיטורי הדגל האדום. הוא למד באקדמיה הצבאית פרונזה אותה סיים ב-1926, ועד 1930 שימש כראש מטה הדיוויזיה ה-31. ב-1930 הוצב כמדריך באקדמיה הצבאית פרונזה, ובאפריל 1933 מונה למפקד הדיוויזיה ה-95. במרץ 1934 הוא מונה למפקד בית הספר הצבאי בלנינגרד. ב-1937 נעצר במסגרת הטיהורים הגדולים, אולם שוחרר כבר ב-1938. במאי של אותה שנה הוא מונה לראש מטה הקורפוס הראשון, וב-17 בדצמבר 1939 מונה למפקד הדיוויזיה ה-139 ולחם עמה במלחמת החורף נגד פינלנד. ב-4 ביוני 1940 הועלה לדרגת גנרל מיור, וב-9 ביולי של אותה שנה מונה לראש מטה המחוז הצבאי לנינגרד. ב-11 במרץ 1941 הוא מונה למפקד הארמייה ה-12.

### מלחמת העולם השנייה ואחריתו

עם פתיחת המתקפה הגרמנית ביוני 1941, נכללה הארמייה של פונדלין במסגרת החזית הדרום מערבית. הארמייה נסוגה באוקראינה, וביולי כותרה בעיר אומן בידי הגרמנים במסגרת קרב אומן. פונדלין עצמו לחם באומץ רב, אולם ב-7 באוגוסט הוא נפל בשבי הגרמני בנסיבות לא ברורות לחלוטין. יחד עמו נפל בשבי הגנרל ניקולאי קירילוב. הגרמנים השתמשו בגנרלים השבויים לצורכי תעמולה, צילמו אותם לצד קצינים גרמניים והפיצו את התמונות ביחידות הסובייטיות במטרה להציג אותם כעריקים ולא כשבויים. ב-16 באוגוסט דן בית משפט צבאי סובייטי את פונדלין להורג שלא בפניו. אשתו נינה ואביו גריגורי נעצרו גם כן. הגרמנים ניסו לשכנע אותו באמצעות אנדריי ולאסוב לפקד על צבא השחרור הרוסי, אולם פונדלין סרב.

ב-29 באפריל 1945 שוחרר פונדלין מהשבי בידי כוחות של צבא ארצות הברית, וב-3 במאי של אותה שנה הוחזר לרוסיה. ב-30 בדצמבר הוא נעצר ברוסיה, נכלא בכלא לפורטובו, ונשפט על כך ש"לא הראה את הנחישות הנדרשת כדי לנצח", וכן הואשם במסירת מידע לגרמנים. במשך ארבע שנים לא היה שינוי במצבו. ככל הנראה הוא פשוט נשכח, וייתכן שהיה שורד עד לאחר מותו של סטלין וחוזר לצבא. אולם בתחילת 1950 הוא החליט להזכיר לסטלין את קיומו, ושלח לו מכתב ובו בקשה לשקול את עניינו מחדש. על פי עדויות מסוימות, כשסטלין קיבל את המכתב הוא הכריז בתדהמה "מה פונדלין עוד חי?", והורה להוציא אותו להורג. הוא נורה ב-25 באוגוסט של אותה שנה, בגיל 57. ב-1956 טוהר שמו והוא זוכה מכל אשמה.

## קישורים חיצוניים
* פאבל פונדלין באתר הגנרלים של מלחמת העולם השנייה 

## הערות שוליים

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מלחמת החורף: אישים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:אנשי צבא רוסים במלחמת העולם הראשונה
קטגוריה:סובייטים שנשבו במלחמת העולם השנייה
קטגוריה:מפקדי ארמיות בצבא האדום במלחמת העולם השנייה
קטגוריה:אישים שהוצאו להורג ברוסיה וברית המועצות
קטגוריה:סובייטים שנולדו ב-1893
קטגוריה:סובייטים שנפטרו ב-1950
נורם מקדונלד

**נורם מקדונלד** (באנגלית: **Norm Macdonald**; 17 באוקטובר 1959 – 14 בספטמבר 2021) היה קומיקאי, סופר, שחקן, סטנדאפיסט ומפיק קולנוע קנדי.

## ביוגרפיה
מקדונלד נולד בקוויבק, לפרסי ופרן מקדונלד יש לו אח בשם ניל מקדונלד שהוא עיתונאי ברשת החדשות CBS. הופעותיו הראשונות היו במופעי סטנד-אפ במועדונים באוטווה וב-1987 הופיע בפסטיבל "Just for Laughs". ב-1993 הוא לוהק לתוכנית "סאטרדיי נייט לייב" ושם ביצע חיקויים של דמויות שונות במשך 5 עונות, עד שפוטר ב-1998. באותה שנה כיכב בסרט "עבודה מלוכלכת" של בוב סאגט.

בשנת 1992 הצטרף מקדונלד לצוות הכותבים של התוכנית רוזאן והופיע בהופעת אורח בתוכניות "המופע של דרו קארי" ו-"news Radio".

ב-1999 יצר את הסדרה בכיכובו "המופע של נורם". ב-2000 השתתף בשעשועון "מי רוצה להיות מיליונר", וזכה בחצי מיליון דולר שאותם תרם לצדקה.

ב-2003 לוהק לתפקיד הראשי בקומדיית המצבים "A Minute with Stan Hooper" של רשת פוקס שבוטלה אחרי שישה פרקים.

ב-2010 לוהק לסדרה "מקום טוב באמצע" כאחיו של אב המשפחה. בקולנוע הוא דיבב בין היתר בשני סרטים בסדרת "ד"ר דוליטל" ובסרט "הצד הגס של הפינגווינים" מ-2007.

מקדונלד בין היתר ידוע גם בהופעות אורח שלו בסרטי אדם סנדלר: "אנשים מצחיקים", "ג'ק וג'יל", "מגודלים", "בילי מדיסון, ו-"the ridiculous 6".

בין 2014–2018 השתתף מקדונלד בסדרה המצוירת "Mike Tyson mysterys".

ב-2013 התחיל מקדונלד פודקאסט ביוטיוב "Norm Macdonald live". שבו הוא מראיין מפורסמים במשך שעה. ב-2017 נטפליקס רכשה את הזכויות לפודקאסט וחדשה את התוכנית בשם norm Macdonald has a show שעלתה ב-2018 ל-10 פרקים.

ב-2016 דיבב דמות של חוצן ג'לטיני בעונה הראשונה של "האורוויל", סדרת דרמה קומית מדע בדיונית אמריקאית שנוצרה על ידי סת' מקפרלן, ועלתה לשידור ברשת פוקס בעונת 2017–2018.

מקדולנד נפטר ב-14 בספטמבר 2021, בגיל 61, בתום תשע שנים בהן נאבק במחלת הלוקמיה. הוא הקפיד על פרטיותו, ולא גילה את דבר המחלה למשפחתו, חבריו ומעריציו.

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה קנדים
קטגוריה:קומיקאים קנדים
קטגוריה:מדבבים קנדים
קטגוריה:חקיינים קנדים
קטגוריה:סטנדאפיסטים קנדים
קטגוריה:קנדים שנולדו ב-1959
קטגוריה:קנדים שנפטרו ב-2021
עונת 1937/1938 בפוטבול ליג

**עונת 1937/1938** הייתה העונה ה-46 של הפוטבול ליג שהיא הייתה הליגה האנגלית הבכירה בכדורגל. העונה החלה ב-28 באוגוסט 1937 והסתיימה ב-7 במאי 1938. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.

הליגה הבכירה כללה 22 קבוצות. לסטר סיטי ובלקפול היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

אברטון זכתה באליפות בפעם החמישית בתולדות המועדון.

בסוף העונה לליגת משנה ירדו מנצ'סטר סיטי ווסט ברומיץ' אלביון. במקומן לליגה הבכירה עלו אסטון וילה ומנצ'סטר יונייטד.

## כדורגלנים מצטיינים
טומי לאוטון (אברטון) כבש 28 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1937
קטגוריה:תחרויות כדורגל ב-1938
קטגוריה:עונות בפוטבול ליג
קטגוריה:1938 בממלכה המאוחדת
רנו Type FK

**רנו Type FK** (בצרפתית: **Renault Type FK**) היא מכונית קבריולה מסוג טורפדו המיועדת לארבעה אנשים, מתוצרת יצרנית הרכב הצרפתית **[[רנו]]** אשר יוצרה בין השנים 1917–1918.

## גרסאות
* קבריולה - 4 מושבים
* לנדולט (Landaulet - הגג נפתח בחלקו) - 4 מושבים

## קישורים חיצוניים

## הערות שוליים

קטגוריה:מכוניות קבריולה
FK
קטגוריה:דגמי מכוניות שהושקו ב-1917
קטגוריה:מכוניות צרפתיות
רנו Type CQ

**רנו Type CQ** (בצרפתית: **Renault Type CQ**) היא מכונית בתצורת קבריולה, (2 מושבים + 2 מאחור), מתוצרת יצרנית הרכב הצרפתית **[[רנו]]** אשר יוצרה בין השנים 1912–1913.

בדגמים מסוימים גג הבד היה מכסה רק את החלק הקדמי של הרכב (את שני המושבים הקדמיים בלבד) ובדגמים אחרים גג הבד היה מכסה את כל ארבעת המושבים.

## גלריה

Rétromobile 2015 - Renault Modèle CQ - 1912 - 004.jpg| רנו Type CQ, שנת 1912 - (2 מושבים + 2 מאחור)
Rétromobile 2015 - Renault Modèle CQ - 1912 - 001.jpg|רנו Type CQ
Rétromobile 2015 - Renault Modèle CQ - 1912 - 007.jpg|רנו Type CQ, שנת 1912 - מבט לתא הנהג


## קישורים חיצוניים

* רנו Type CQ

קטגוריה:מכוניות קבריולה
CQ
קטגוריה:דגמי מכוניות שהושקו ב-1912
קטגוריה:מכוניות צרפתיות
יצחק דאנציג

הרב **יצחק דאנציג** (י"ז בשבט ה'תקצ"ז, ינואר 1837 - י"ד בטבת ה'תרע"ז, ינואר 1917) היה רב, פוסק, דרשן ונואם, בערים וקהילות שונות באירופה ובסוף ימיו בארץ ישראל. דרושיו ודברי תורתו מאוגדים בספרים הרבים והנודעים שכתב.

## ביוגרפיה
נולד בסלונים שבבלארוס ב-1837 למנחם מאניש דאנציג. בצעירותו התחנך בישיבות שבעירו, סלונים, ומה'תרי"ב (1852) למד בישיבת וולוז'ין. לצד לימודיו בהלכה ותלמוד, נמשך במיוחד למחקר ודרוש, והתעניין בספר העיקרים.

בהיותו בגיל 17 נפטר אביו, לאחר זמן קצר התחתן ועסק בפסיקת הלכה ודרשנות.

בתחילה התגורר בערים שונות עד שנדד לעיר יאנובה שבליטא, שם מינוהו לפוסק ומגיד מישרים לאנשי העיר. בה'תרכ"ט (1869) מונה למגיד המישרים של העיר מלאווה שבפולין, לאחר זמן ניסה לעסוק במסחר, אך לא הצליח. הוא פנה שוב לדרשנות ומונה לדרשן העיר מוהילב שבבלארוס. בה'תרל"ט (1879) עבר לעיר סנקט פטרבורג בירת רוסיה, שם היה לאחד מרבני העיר, רב בית הכנסת הגדול "אובחובסקי", דרשן ומגיד מישרים.

בה'תרע"ב (1912) עלה לארץ ישראל והתגורר בירושלים. הוא מונה למגיד המישרים של בית הכנסת זיכרון משה ובבית המדרש וישיבת מאה שערים. נפטר בי"ד בטבת ה'תרע"ז, 1917, נקבר בהר הזיתים.

## ספריו
* **בית יצחק,** דרושים, דפוס וילנא ה'תרכ"ו.
* **באר יצחק,** פירוש על הגדה של פסח, ורשא ה'תר"ל.
* **מחזה הנפש,** וילנא ה'תרל"ב.
* **אלון בכות,** ספר הספד על המלבי"ם, פטרבורג ה'תר"ם.
* **יסודי העיקרים - חלק א',** דרושים לפי פרשיות התורה וחמש מגילות, ורשא ה'תרמ"ח.
* **מצבת אבן,** ספר הספדים, פטרבורג ה'תר"ן.
* **יסודי העיקרים - חלק ב',** פטרבורג ה'תרנ"ב.
* **גבעת בנימין,** ספר הספד על רב העיר קייב, ברדיטשוב ה'תרנ"ו.
* **בית יצחק,** על שולחן ערוך, ורשא ה'תרנ"ט.
* **בתי הנפש** (הודפס בכתב יד בצירוף הספר הקודם), על שיר השירים.
* **קובץ הפיוטים.**
* **קונטרס שו"ת.**
* **תבנית יד,** הגהות על תלמוד ירושלמי, מדרשים ויורה דעה.
* **תשובות מהרי"ד,** תשובות בהלכה. ווארשא, ה'תר"ע.
* **יסודי הדת,** ירושלים ה'תרע"ו.

## קישורים חיצוניים
*  (ותמונתו שם בעמוד האחרון)
* 

קטגוריה:בוגרי ישיבת וולוז'ין
קטגוריה:רבנים בלארוסים
קטגוריה:סלונים: רבנים
קטגוריה:סנקט פטרבורג: רבנים
קטגוריה:מחברי ספרי מוסר ומחשבה
קטגוריה:מחברי ספרי לימוד
קטגוריה:מחברי ספרי הלכה
קטגוריה:מחברי ספרי חידושים על התורה
קטגוריה:אנשי העלייה השנייה
קטגוריה:ארץ-ישראלים שנולדו ב-1837
קטגוריה:ארץ-ישראלים שנפטרו ב-1917
קטגוריה:רבני הישיבה הגדולה ותלמוד תורה מאה שערים
העבודה האדריכלית של לה קורבוזיה

**העבודה האדריכלית של לה קורבוזיה, תרומה יוצאת דופן לתנועה המודרנית** (באנגלית: **The Architectural Work of Le Corbusier, an Outstanding Contribution to the Modern Movement**) הוא שמו של אתר מורשת עולמית של אונסק"ו שהוכרז ב-2016. האתר מאגד 17 מבנים או קומפלקסים, רובם בצרפת ומקצתם מפוזרים בארגנטינה, בבלגיה, בגרמניה, בהודו, ביפן ובשווייץ, שתוכננו על ידי האדריכל השווייצרי לה קורבוזיה ומייצגים את עבודתו ואת מאפייני האדריכלות המודרנית שיישם.

לה קורבוזיה נחשב על ידי רבים לאדריכל המשפיע ביותר בתולדות האדריכלות המודרנית. העקרונות שטבע וחידושיו בצורה, בחומר, במבנה ובתוכנית השפיעו ומשפיעים עד היום השפעה מכרעת על האדריכלות והתכנון העירוני, ויצרו צורת התבוננות חדשה על הצרכים השימושיים והאסתטיים שממלאים הבית והעיר. המבנים שנבחרו, מסוגים ושימושים שונים - בתי מגורים, בית חרושת ומבני דת, תרבות ושלטון - משקפים את החדשנות של לה קורבוזיה ואת יישום העקרונות והחידושים של האדריכלות המודרנית, שרבים מהם נטבעו על ידו. בין אלו נמנים העמדת הבניין מעל קומת עמודים פתוחה (פילוטי), הבאה לידי ביטוי בווילה סבואה; עירוב השימושים בבניין והשימוש ב"מודולור" הבאים לידי ביטוי ביחידת מגורים במרסיי; התכנון העירוני המודולארי והמרווח במתחם הקפיטול בצ'אנדיגאר; והקונסטרוקציה הפיסולית והבטון החשוף המוצגים בכנסיית נוטרדאם די או.

## המבנים
להלן המבנים לפי המספר הסידורי שלהם באונסק"ו:

## קישורים חיצוניים

* 

* העבודה האדריכלית של לה קורבוזיה, תרומה יוצאת דופן לתנועה המודרנית באתר אונסק"ו 
* 
* 
* 

## הערות שוליים

קטגוריה:מבנים שתכנן לה קורבוזיה
אוניברסיטת מלבורן

**אוניברסיטת מלבורן** (באנגלית: The **University of Melbourne**) היא אוניברסיטה ציבורית הממוקמת במלבורן שבאוסטרליה. האוניברסיטה נוסדה בשנת 1853, והיא השנייה בעתיקותה באוסטרליה (אחרי אוניברסיטת סידני ולפני אוניברסיטת אדלייד), והוותיקה ביותר בוויקטוריה. הקמפוס הראשי ממוקם בפארקוויל שהוא פרבר פנימי צפונית למרכז העסקים הראשי של מלבורן ובנוסף ישנם מספר קמפוסי משנה ברחבי ויקטוריה. הגוף העליון באוניברסיטה הוא מועצה הבוחרת את מנהל האוניברסיטה ואת סגן הנשיא, מנהלת את האוניברסיטה באופן שוטף ואחראית על הכוונת התקציב.

## פקולטות, ובתי ספר להסמכה
* **הפקולטה ל[[אדריכלות]], בניה ותכנון**
* **הפקולה לאמנויות** 
* **הפקולטה לעסקים וכלכלה**
* **הפקולטה לאומנות ומוזיקה** 
* **הפקולטה ל[[רפואה]], רפואת שיניים ומדעי הבריאות** 
* **הפקולטה למדעים** 
* **הפקולטה למדעי וטרינריה וחקלאות** 
* **בית הספר ל[[הנדסה]]** 
* **בית הספר לחינוך**
* **בית הספר למשפטים** 

## דירוגים
#### דירוג בין-לאומי
* דירוג שאנגחאי: מקום 35 (2023)
* Times Higher Education: מקום 37 (2024)
* דירוג QS לאוניברסיטאות: מקום 13 (2024)
* U.S. News & World Report: מקום 27 (2024)
* דירוג ליידן CWTS: מקום 33 (2024)

#### דירוג אזורי - אוסטרליה
* דירוג שאנגחאי: מקום 1 (2023)
* Times Higher Education: מקום 1 (2024)
* דירוג QS לאוניברסיטאות: מקום 1 (2024)
* U.S. News & World Report: מקום 1 (2024)
* דירוג ליידן CWTS: מקום 1 (2024)

## קשרים בין-לאומיים
האוניברסיטה שייכת ל"קבוצת השמונה", חברה בארגון האוסטרלי אוניברסיטאות אוסטרליה , ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה. בנוסף, היא שייכת לקבוצה הלא רשמית בעלת הכינוי "אוניברסיטאות אבן החול' באוסטרליה.
האוניברסיטה חברה במספר ארגונים בין-לאומיים; חברה ברשת אוניברסיטאס 21, באיגוד של אוניברסיטאות חבר העמים הבריטי, בהתאגדות אוניברסיטאות האוקיינוס השקט
וברשת אוניברסיטאות אוסטרליה אפריקה (באנגלית: Australia Africa Universities Network, בראשי תיבות: AAUN) המחברת בין חוקרים אנשי אקדמיה וסטודנטים משתי היבשות כדי להתמודד עם אתגרים משותפים.

## בוגרים ידועים
מבין תלמידי האוניברסיטה או חברי הסגל שלה, ניתן למנות:
* שבעה זוכי פרס נובל: אליזבת בלקברן, סר ג'יימס מירליס, סר ג'ון אקלס, סר פרנק מקפרלן ברנט, יהושע לדרברג, הווארד וולטר פלורי, ברט זקמן.
* ארבעה ראשי ממשלת אוסטרליה: אלפרד דיקין, ג'וליה גילארד, הרולד הולט ורוברט מנזיס.
* חמישה מושלים כלליים: ריצ'רד קייסי, זלמן כהן, פיטר הולינגוורת', אייזק אייזקס וניניאן סטיבן.
* בוגרים נוספים: קייט בלאנשט, גוטייה, ג'רמיין גריר, ג'וליאן אסאנג', ביל שורטן, מארק רגב, פורשיה דה רוסי, ריימונד גייטה, פיטר סינגר, אליזבת דביקי, אלן מורהד, ג'ון בלותל .

## קישורים חיצוניים

* 

* 
* עמוד האוניברסיטה, באתר שיתוף התמונות פליקר 

## הערות שוליים

מלבורן
קטגוריה:מלבורן
מלבורן
מלבורן
מלבורן
מלבורן
רנו Type DM

ממוזער|290px|רנו Type DM, סדאן

** רנו Type DM** (בצרפתית: **Renault Type DM**) היא מכונית סלון מהודרת, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1913–1914.

## תצורות
* סדאן (5 מושבים)
* קבריולה
* לנדולט (Landaulet - הגג נפתח בחלקו)

## תמונות

קובץ:Renault Type DM Break 1913 Front.JPG|רנו Type DM, שנת 1913
קובץ:Renault Type DM Torpedo 1914.JPG| רנו Type DM, טורפדו, קבריולט, שנת 1914
קובץ:Renault Type DM Coupe-Chauffeur von Labourdette 1913.JPG| רנו Type DM, שנת 1913 לנדולט (Landaulet - הגג נפתח בחלקו)



## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX

## קישורים חיצוניים

* רנו Type DM ( Les Renault d'avant guerre : Type DM - 1913)

## הערות שוליים

קטגוריה:מכוניות סלון
קטגוריה:מכוניות קבריולה
DM
קטגוריה:דגמי מכוניות שהושקו ב-1913
קטגוריה:מכוניות צרפתיות
ארנסט בדיאן

**ארנסט בדיאן** (בגרמנית: **Ernst Badian**; 8 באוגוסט 1925 - 1 בפברואר 2011) היה היסטוריון אמריקאי-יהודי יליד אוסטריה, אשר התמחה בהיסטוריה של יוון ורומא. שימש כפרופסור באוניברסיטת הרווארד בין השנים 1971-1998.

## ביוגרפיה
בדיאן נולד ב-8 באוגוסט 1925 בווינה בירת אוסטריה. לאחר האנשלוס ב-1938, עת החריפו הרדיפות כנגד היהודים באוסטריה, עברה משפחתו לניו זילנד. בדיאן למד בקנטרברי קולג' , והשלים תואר ראשון ב-1945. לאחר מכן למד כסטודנט-אורח ביוניברסיטי קולג' באוקספורד אצל הפרופסור ג'ורג' קוקוול . הוא קיבל תואר דוקטור ב-1962. עבודת הדוקטורט שלו נכתבה בהדרכתו של רונלד סיים, ומאוחר יותר בדיאן עיבד אותה לספרו הראשון (יצא לאור ב-1958). בהמשך ערך בדיאן שניים מתוך שבעת הכרכים של ספרו של סיים, "Roman papers". בדיאן כתב 5 ספרים העוסקים ברומא העתיקה, וכמאתיים מאמרים בכתבי עת וכרכים מרוכזים. מפורסם במיוחד הוא אחד ממאמריו הבוחן בצורה ביקורתית את פועלו של אלכסנדר הגדול.

ב-1971 מונה לפרופסור להיסטוריה קלאסית באוניברסיטת הרווארד. ב-1974 נבחר לחבר באקדמיה האמריקאית לאמנויות ולמדעים, ופעל רבות לקידום חקר העת העתיקה בארצות הברית. ב-1974 הוא סייע בהקמת "איגוד ההיסטוריונים של העת העתיקה" , ב-1976 עזר להקים את "כתב העת האמריקאי להיסטוריה עתיקה"  והוא שימש כעורך שלו עד 2001. ב-1998 הפך לפרופסור אמריטוס בהרווארד, וב-1999 העניקה לו ממשלת אוסטריה את "העיטור האוסטרי למדע ואמנות". הוא גם היה חבר באקדמיה הבריטית, האקדמיה למדעים באוסטריה, המכון הארכאולוגי הגרמני, האקדמיה הפינית למדעים, והחברה הרומית בלונדון.

באחרית ימיו, חי בדיאן בעיר קווינסי שבמדינת מסצ'וסטס. הוא נפטר ב-1 בפברואר 2011, בגיל 85, כתוצאה מפצעים שספג מנפילה. הוא נחשב בידי רבים מעמיתיו לאחד מגדולי החוקרים של העת העתיקה במאה ה-20. אוסף המטבעות הרומיים שלו נתרם עוד בחייו לספריית אוניברסיטת ראטגרס בניו ג'רזי. אוסף זה כולל 1,200 פריטים, והוא רב חשיבות כיוון שהוא מתעד את האבולוציה של המטבעות והכלכלה ברפובליקה הרומית. במפגש של איגוד ההיסטוריונים של העת העתיקה בשנת 2012, נישאו דברים לזכרו, אשר ב-2013 יצאו לאור כספר בן 100 עמודים בשם "The Legacy of Ernst Badian".

## ספריו

## קישורים חיצוניים
* 

## הערות שוליים

קטגוריה:מהגרים לארצות הברית
קטגוריה:היסטוריונים אמריקאים
קטגוריה:סגל אוניברסיטת הרווארד
קטגוריה:אמריקאים שנולדו ב-1925
קטגוריה:אמריקאים שנפטרו ב-2011
רנו Type HG

**רנו Type HG** (בצרפתית: **Renault Type HG**) היא מכונית סלון מהודרת, מסוג טורפדו, אשר יוצרה על ידי חברת רנו הצרפתית בין השנים 1920–1921.

## תצורות
* סדאן
* קבריולה

## ראו גם
* רנו
* לואי רנו
* רנו Type A
* רנו Type B
* רנו Type C
* רנו Type D
* רנו Type E
* רנו Type G
* רנו Type E
* רנו Type EU
* רנו Type EF
* רנו Type AX
* רנו Type IG
* רנו Type II
* רנו Type MT
* רנו NN
* רנו Type KR

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
HG
קטגוריה:דגמי מכוניות שהושקו ב-1920
קטגוריה:מכוניות צרפתיות
גס היימן

**גס היימן** (באנגלית: **Gus Heyman**;  1915 - ?) היה אתלט אמריקאי-יהודי. אלוף המכביה הראשונה (1932) בריצת 100 מטר.

## ביוגרפיה
היימן גדל בניו יורק ולמד בסיטי קולג' של ניו יורק.

במכביה הראשונה שנערכה בשנת 1932 היה היימן צעיר המשתתפים במשלחת האמריקאית. הוא זכה ב-3 מדליות, 1 זהב ו-2 כסף. מדליית זהב, בריצת 100 מטר לפני פריץ גרבר ופליקס זימנאואר, שניהם מגרמניה. מדליות כסף, בריצת 400 מטר בתוצאה של 51.2 שניות, אחרי פריץ דויטשר מאוסטריה (50.9 שניות) ולפני לאון פאסי מיוון (51.4 שניות) ובריצת שליחים 4x100 מטר בתוצאה של 44.0 שניות, אחרי גרמניה (43.6 שניות) ולפני ארץ ישראל (44.4 שניות).

בשנת 1934 סבל היימן מפציעה ברגלו שמנעה ממנו להתאמן.

## קישורים חיצוניים
* Maccabiah Games before World War II 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אתלטים יהודים אמריקאים
קטגוריה:אצנים אמריקאים
קטגוריה:אלופי המכביה: אתלטים
קטגוריה:בוגרי הסיטי קולג' של ניו יורק
קטגוריה:מדינת ניו יורק: אתלטים
קטגוריה:אמריקאים שנולדו ב-1915
רנו Type II

ממוזער|290px| רנו Type II, ואן (טנדר)
**רנו Type II** (בצרפתית: **Renault Type II**) היא מכונית סלון, מסוג טורפדו, מתוצרת יצרנית הרכב הצרפתית **[[רנו]]** אשר יוצרה בין השנים 1921–1923.

## תצורות
* טורפדו - 3 מושבים
* טורפדו - 4 מושבים
* לימוזינה - 3 מושבים
* לימוזינה - 4 מושבים
* לנדולט (Landaulet - הגג נפתח בחלקו)
* לנדולט (Landaulet - הגג נפתח בחלקו) - 4 מושבים
* קבריולה
* קופה
* ואן

## ראו גם

## לקריאה נוספת
* רנו Type II ( Renault Type II | Renault Classic)
* רנו Type II

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
II
קטגוריה:דגמי מכוניות שהושקו ב-1921
קטגוריה:מכוניות צרפתיות
אוניברסיטת ורמונט

[250px|ממוזער|שמאל|בנין [ספרייה|ספריית Billings Memorial Library]]
**אוניברסיטת ורמונט** (באנגלית: **The University of Vermont** בראשי תיבות: **UVM**) היא אוניברסיטת מחקר ציבורית במדינת ורמונט. האוניברסיטה נוסדה בשנת 1791 בברלינגטון והייתה המוסד האקדמי החמישי שנוסד בניו אינגלנד. היא אחת משמונה האוניברסיטאות הציבוריות שהוזכרו במאמר מ-1985 שמנה את האוניברסיטאות המספקות חוויית ואיכות לימודים ברמת ליגת הקיסוס במחיר של אוניברסיטה ציבורית. הקמפוס המרכזי של האוניברסיטה (Dudley H. Davis Center) נמצא בעיר ברלינגטון, כמו גם בית החולים האוניברסיטאי של האוניברסיטה, שהוא המרכז הרפואי הגדול במדינה.

## היסטוריה
האוניברסיטה נוסדה כאוניברסיטה פרטית ב-1791, אותה השנה בה הפכה ורמונט למדינה של ארצות הברית. בשנת 1865 התאחדה האוניברסיטה עם הקולג' לחקלאות (Vermont Agricultural College) על מנת לזכות בהטבות חוק Morrill Land-Grant Acts, שהעניק קרקעות פדרליות למוסדות להוראת חקלאות. כך הפך שמה הרשמי ל-University of Vermont and State Agricultural College.

המרקיז דה לה פאייט הניח ב-1824 את אבן הפינה לבניין העתיק ביותר של האוניברסיטה הקיים עד היום ומכונה "Old Mill". מבנה נוסף בעל חשיבות אדריכלית בקמפוס הוא בנין ספריית Billings Memorial Library, שהוקם ב-1883

האוניברסיטה חרתה על דגלה את שוויון הזכויות והייתה הראשונה בארצות הברית שכבר בכתב ההקמה שלה נאמר שחוקיה ותקנותיה לא יגרמו לאפליה על רקע דתי או מעמדי. ב-1871 קיבלה לשורותיה את שתי הסטודנטיות הנשים הראשונות, ארבע שנים מאוחר יותר הוזמנה הסטודנטית הראשונה לאחוות ההצטיינות פי בטא קפא, האישה הראשונה שזכתה בכבוד זה בארצות הברית. ב-1877 התקבל הסטודנט האפרו-אמריקאי הראשון לחברות בסניף אוניברסיטת ורמונט של האחווה.

## פעילות אקדמית
באוניברסיטה לומדים כ-10,000 סטודנטים מקצועות לתואר בוגר בשבעה קולג'ים וכן קולג' ללימודי תעודה.

### קולג'ים
* **מדעים מדויקים ומדעי הרוח** - לימודי אמנויות, מדעי הרוח, מדעי החברה ומדעי הטבע
* **[[מנהל עסקים]] ו[[חשבונאות]]** - Grossman School of Business Administration
* **הנדסה ומדעים מתמטיים** CEMS - בית ספר למתמטיקה, סטטיסטיקה, מדעי המחשב, מדענות נתונים, הנדסת כימיה, הנדסת ביוטכנולוגיה, הנדסה ביו-רפואית, הנדסה אזרחית, הנדסת חשמל ואלקטרוניקה והנדסת חומרים
* **חקלאות ומדעי החיים** - בית ספר לחקלאות, בוטניקה, זואולוגיה, ביולוגיה מולקולרית, ביוכימיה ותזונה
* **בית ספר לחינוך ול[[עבודה סוציאלית]]**
* **בית ספר ל[[סיעוד]]**
* **[[בית ספר לרפואה]]** - Robert Larner College of Medicine, נוסד ב-1822 כבית הספר השביעי לרפואה שנוסד בארצות הברית.

## קישורים חיצוניים

* 

* 

## הערות שוליים

*
קטגוריה:ורמונט: חינוך
ורמונט
קטגוריה:ברלינגטון (ורמונט)
ג'וזף טופאלו

**ג'וזף "ג'ו" א. טופאלו** (באנגלית: **Joseph "Joe" E. Tofalo**; נולד ב-18 בינואר 1962) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כמפקד כוחות הצוללות בצי, כמפקד כוח הצוללות באוקיינוס האטלנטי ומפקד פיקוד הצוללות של נאט"ו.

## ביוגרפיה
טופאלו גדל בעיירה וייטסבורו מדינת ניו יורק ובמדינות נוספות בארצות הברית בהן הוצב אביו. אביו פרנסיס שירת במשך 35 שנים כקצין בצי ארצות הברית ואמו מרגרט הייתה מהנשים הראשונים ששירתו בצי לאחר שהתנדבה לכך במהלך מלחמת העולם השנייה.

ב-1983 סיים לימודי תואר ראשון בהצטיינות במדעי המחשב מהאקדמיה הימית של ארצות הברית. הוא בעל תואר שני בניהול הנדסי מהאוניברסיטה הקתולית של אמריקה.

לאחר הלימודים הצטרף לצי ארצות הברית והוכשר כאיש צוות בצי הצוללות. שירת כקצין בצוללת התקיפה "USS Flasher", בצוללת הטילים המונחים מסדרת אוהיו "USS מישיגן", ובצוללת התקיפה מסדרת לוס אנג'לס "USS מונטפלייר". פיקד על צוללת הטילים המונחים מסדרת אוהיו "USS מיין" ומספטמבר 2005 עד ספטמבר 2007 פיקד על פלגת הצוללות 3.

בדצמבר 2009 קודם לדרגת אדמירל משנה ומונה לעוזר לסגן לענייני מבצעים משותפים בפיקוד כוחות הצי. באוגוסט 2011 מונה למפקד קבוצת הצוללות 10. בדצמבר 2013 מונה לראש ענף לוחמה תת-ימית במטה הצי.

בספטמבר 2015 מונה למפקד כוחות הצוללות של צי ארצות הברית, מפקד כוח הצוללות באוקיינוס האטלנטי ומפקד פיקוד הצוללות של נאט"ו. הוא מילא תפקיד זה עד אוגוסט 2018.

טופאלו נשוי לסוזן והם הורים לשתי בנות.

## קישורים חיצוניים

* ביוגרפיה באתר הצי

## הערות שוליים

קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי האוניברסיטה הקתולית של אמריקה
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:צוללנים אמריקאים
קטגוריה:נאט"ו: אישים
קטגוריה:אמריקאים שנולדו ב-1962